Навокал вёскі месцілася шэсць хутароў. Галоўным чынам жыхары Тамашак, як павялося здавён, жылі з сельскай гаспадаркі, да якой прызвычайваліся з малых гадоў. Вядома ж, сям’ю, дзе гадаваліся трое дзяцей, ніхто раней шматдзетнай не лічыў, бо ў сярэднім было пяцёра малых у кожнай хаце. Рана і да працы прывыкалі: і лён рвалі, і буракі, кукурузу палолі, старэйшым дапамагаючы.